LidanRubinov/Halacha-QA huggingface dataset:
שאלה: מטחנת תבלינים בשבת: 1. האם יש בעיה במגרסות תבלינים (מלח, פלפל) בשבת. הכוונה היא למלחיות השולחניות שמסובבים ואז המלח הגס נטחן ומיד נופל על האוכל? 2. האם יש הבדל בין מגרסות מהודרות (שהם כלי) לבין מגרסות פשוטות שקונים עם מלח בתוכם וזורקים אחרי שנגמר המלח? 3. בנוסף, האם יש הבדל בין אשכנזים לספרדים בנושא?
תשובה: המלח בארץ בדרך כלל כבר עבר תהליך טחינה ולכן אין טחינה אחר טחינה. אולם פלפלים אסור לטחון במטחנות אלו. אין הבדל בין אשכנזים לספרדים.
שאלה: הכשר בויטקס B12: האם ויטמין B12 בויטקס כשר? רשום עליו תוסף תזונה כשר בהכשר ועד הכשרות של מימי ובתוך עיגול יש את האותיות - KM. נקנה בבית מרקחת של קופת חולים כללית.
תשובה: יש לשאול את הרב רוזנברג 050-6263052.
שאלה: טיפול רפואי בהורה: אני רופאת שיניים והורי זקוקים לטיפולי שיניים ואני מטפלת בהם, לא הייתה ידועה לי ההלכה בדבר איסור טיפול בהורה. ידוע לי שאם לא אני אטפל אנתח אותם הם ייפנו לטיפול זול ולא טוב או לא יטפלו בכלל. כמו כן, לא יסכימו שאני אשלם את עלות הטיפול אצל רופא אחר. האם מותר לי לנתח (הטיפולים כוללים עקירות שיניים וכד') את הורי מכיוון שידוע לי כי הם לא יטפלו אם זו לא תהיה אני? במידה והאיסור כה חמור מה עלי לעשות לגבי מה שכבר עשיתי?
תשובה: אם המטרה לחסוך להורים את הת לרופא אחר - מותר.
שאלה: כשרות: האם המוצר הבא הוא כשר? וויסקי סקוטי "גלן סאנוקס" המיושן בחבית שלוש שנים יצרן: מרשל מקגרגור למיטד, סקוטלנד מיוצר עבור: אדרינגטון, סקוטלנד יבואן: המגש שקד אלוף דוד 40 רמת גן
תשובה: נא לפנות לרב אברהם קורזוך אשר אחראי על משקאות חריפים. טל 09-7679127, 054-2335536.
שאלה: לקחת תפילין לחו"ל כשיש חשש לחילול שבת: אני חילוני שמשתדל לשמור מצוות. אני מניח תפילין כל יום ועוד מספר ימים אני נוסע לחו"ל. האם מותר לי לקחת את התפילין איתי לנסיעה למרות שיש סיכוי שאחלל שבת ואהיה בנסיעה? מראש.
תשובה: ב"ה כל הכבוד על הנחת התפילין שאתה מתמיד בה. זכות גדולה יש לך בכך שאתה שומר מצוה יקרה כל כך. חכמינו זכרונם לברכה לימדו אותנו שמצוה זו יש בה אוצרות נפלאים של קדושה והשפעה מאוד גדולה על האדם. המשך בקיומה בהתמדה רבה ותזכה להמון ברכה. מצוות אלו שאתה מקיים, חשוב מאוד מאוד שתתמיד בהן, שהן המחיות כיום את הקשר שלך עם אבינו שבשמים, ולכן חשוב מאוד שתעשה כל מאמץ לא לפספס יום מלהניח תפילין, גם אם דבר זה ידרוש הקרבה והשקעה רבה. חשוב מאוד שתמיד תשמור על התפילין קרוב אליך, זכור אותן, השקע בהן מחשבה, וזכור תמיד שאוצר גדול יש לך, אוצר שאין כדוגמתו בכל האוצרות הנפלאים ביותר בעולם. יהי רצון שתזכה שמצוה זו שאתה מקיים, תזכה לקבל המון כוחות לקיים עוד ועוד מצוות בשמחה ועונג.
שאלה: לימוד מוסר ועצבות: כאשר אני קורא ספרי מוסר כמו: מסילת ישרים, שערי תשובה, אורחות צדיקים ועוד, אני נכנס לעצבות, דיכאון וכעס כי אני מרגיש שהדרישות הם גבוהות מאד מאד ורחוקות ממה שאני רואה את חיי בעתיד. כמו למשל, זה שכל מעשה שאני עושה צריך להיות לשם שמיים וכל הזמן צריך ללמוד תורה ואסור לעשות כלום חוץ מהמינימום שבמינימום לצרכי הגוף וגם מה שמותר להנות זה רק מינימום של מינימום בשביל שיהיה כח ללמוד תורה. כל הדברים האלה רק גורמים לי לשנאה ח"ו של התורה והמצוות ומכניסים בי דיכאון וכעס. אני יכול להגיד שבשנתיים האחרונות מאז התחלתי ללמוד מוסר אני אולי התחזקתי קצת בלמוד תורה אבל אני עם תחושת מרמור ועצב וייסורי מצפון גדולים מאד. האם הרב ממליץ לי להמשיך לקרוא ספרי מוסר או להפסיק? נ.ב אין בכל האמור לעיל ח"ו איזה פגיעה בספרי המוסר ומחבריהם ואני יודע שכמובן הבעיה היא בי ולא בהם.
תשובה: בראש וראשונה צריך ללמוד שעבודת ד' היא לא עול אלא זכות נפלאה להיות קרוב אל ד'. התורה היא לקח טוב ואין טוב אלא תורה, זאת צריך לא רק לדעת אלא גם להרגיש. אסור שלימוד המוסר יגרום למרמור על כן תתרכז כעת בלימוד על גדולת ד' ועל טובו. תעסוק בפיתוח מדת האהבה לד', שער אהבת ד' בחובות הלבבות ובנתיבות עולם למהר"ל ובספרים אחרים ותתמלא שמחה ובריאות. גם תלמד בספרי מרן הרב אברהם יצחק הכהן קוק שהם מרוממים ומשמחים את הנפש.
שאלה: משמעות המילים בברכות השחר: השאלה שלי פשוטה ותמימה, אבל באמת חשובה לי מאוד: מדי בוקר אנו אומרים: "מודה אני לפניך מלך אל חי וקיים שהחזרת בי נשמתי בחמלה, רבה אמונתך". אבל הרי ידוע שהאני האמיתי היא הנשמה והיא זו שמדברת שנאמר: ".ויפח באפיו נשמת חיים ויהי האדם לנפש חיה", ואנקלוס מתרגם על אתר: ".ונפח באפוהי נשמתא דחיי והות באדם לרוח ממללא" - הרי שהנשמה היא האני האמיתי והיא זו שמדברת, הגוף רק מקיים את רצון הנשמה. ולכן, השאלה מתבקשת: כיצד יכול הגוף להודות שהקדוש ברוך הוא החזיר בו את נשמתו שהרי הוא גולם ואינו מדבר מרצונו?! ואותה שאלה שבה ועולה לכל אורך ברכות השחר, למשל: ".ועתה עתיד ליטלה ממני ולהחזירה בי לעתיד לבוא" - מבחינה דקדוקית ישנה בעיה לוגית שהרי ממני מ אני, אבל הרי האני זו הנשמה ולא הגוף כפי שמשתמע מנוסח הברכה? אודה לתשובת הרב,
תשובה: אדם אומר גם הנשמה שלי וגם הגוף שלי והשכל שלי והרגש שלי אם כן מי הוא זה שכל אלו שלו שהגוף והנשמה והשכל והרגש שלו זה כללות האדם שכל חלק ממנו הוא חלק של כל האדם. כמו שהאדם אומר הלב שלי, המח שלי ומה המשמעות של המלה שלי למי שייך הלב והמח אלא הכוונה לכולי.
שאלה: לשלם על המשקפיים: שברתי בטעות את המשקפיים של חבר שלי. קודם לכל ניסיתי להפיל במשחק את חבר שלי ואז הוא קיבל מכה חלשה והמשקפיים זזו קצת שהוא אמר לי המשקפיים עומדים ליפול. בטעות עצרתי לו את היד והמשקפיים נפלו. הוא אמר לי שהמשקפיים שווים תיקון של 80 ש"ח, אז אני חייב לו?
תשובה: אם הכל היה דרך משחק, יש כאן מחילה מראש. אולם אם הוא הזהיר אותך, אתה חייב לתת את ההוצאות מטעם אדם המזיק.
שאלה: צלחת בשרית במיקרו חלבי: חיממתי איטריות בצלחת בשרית במיקרו חלבי בלי מכסה. מה דין האיטריות, ומה דין הצלחת?
תשובה: אם המיקרוגל היה נקי אפשר לאכול את האיטריות ואין צורך להכשיר את הצלחת.
שאלה: יום זכרון לאב - בטו בשבט: ביום ט"ו בשבט יחול יום הפטירה השני לאבי. אנחנו ספרדים - עדה פרסית. האם יש בעיה בעליה לקבר ביום ט"ו בשבט? האם צריך לצום תענית ירצייט בט"ו בשבט? אם לא, האם צריך לצום ביום אחר?
תשובה: אין איסור לעלות לקבר בט"ו בשבט, אמנם אין ראוי לצום ביום ט"ו בשבט בפרט שזה יום חוזר מידי שנה ולכן אם תרצו לצום כדאי להקדים את הצום ביום אחד. ואם זה קשה אפשר ביום ט"ו בשבט לתת פדיון של הצום לצדקה (מחיר של שתי ארוחות) וזה יעלה לכפר במקום צום. ורק שבאותו יום (בט"ו בשבט) להימנע מאכילת בשר ומשתיית יין. וזכות כיבוד אביכם תגן עליכם.
שאלה: אורך חוט התכלת: הטלתי בטלית קטן תכלת כשיטת הרמב"ם, כשחצי חוט התכלת מתחיל רק מכריכת התכלת הראשונה ולא חצי חוט מלא ממקום כפילת החוטים, האם הציצית כשרה?
תשובה: אני חושב שזה מספיק. לפי הרמב"ם עיקר הנושא של התכלת הוא שבאמצעותו יכרכו את החוטים הלבנים.
שאלה: מסאז  על ידי הבעל לפני לידה: ידוע לי שבלידה, החל מפתיחה של 4 ס"מ אנו נאסרים. האם במקרה שעזרתו של הבעל מאוד נחוצה, (כגון: כאשר הוא עושה לי מסאז שמאוד מקל על כאבי הצירים) ניתן להקל יותר, ואם כן, עד איזו פתיחה ניתן להקל?
תשובה: לכתחילה עדיף שהילד יוולד בהידור ולא לחפש קולות בשעה גדולה כזו. בדיעבד, אם אין מי שיסייע במצב של פיקוח נפש שהלידה קרובה אזי מותר לבעל לסייע.
שאלה: מי זה ה?: מי זה או מה זה - ה, האם הוא כוח או משהו אחר? נכון שאין לנו תפיסא ביה כלל אבל למי או למה אנו מתפללים? התשובה בוודאי תהיה לבורא עולם, אז שוב מה פירוש הסיסמה הנ"ל?
תשובה: האמונה שלנו אומרת שיש מקור אחד שהוא המקור לכל החיות ולכל מה שנמצא בהויה. המקור העליון הוא שורש הכל. הוא מתגלה אלינו בלבושים שונים. אנו יכולים להיפגש עם המקור העליון דרך לבושיו ולא בעצמיותו, שהיא מעל ומעבר לתפיסתנו. אנו פונים בכל מעשינו בכדי להוסיף עוד גילויים וגילוי אורות שנפגש איתם והם יבואו מן המקור העליון. אנו פונים למקור העליון שהתגלה אלינו בכך שהוא מהווה את כל הנמצאים וגם אותנו.
שאלה: הרגשת קדושה של האדם: איך אני יודע אם ההתעלות הרוחנית שלי שאני מרגיש היום נובעת מקדושה וטהרה ורצון קדוש או שהיא רעה ונובעת מדברים אחרים ולא מקדושה?
תשובה: אם אתה מרגיש התעלות רוחנית כאשר אתה עוסק בתורה ובתפילה ובדברים שבקדושה, ההתעלות היא של קדושה.
שאלה: תבנית טפלון עם בורקס פרווה: לתא בתנור שמיועד לחלבי הוכנסה תבנית מהתא הבשרי עם בורקסים פרווה והפעילו את התנור לחום 200 מעלות צלזיוס. התבנית לא בת יומה. מה דין התבנית (תבנית טפלון סטנדרטית שמגיעה עם התנור)? מה דין התא בתנור?
תשובה: התבנית, הבורקס והתנור כשרים.
שאלה: מתן צדקה ע"י כרטיס אשראי בטלפון: אשתי נענית למתרימות של ארגונים שונים ונותנת ח"י שקלים פה ושם. שמענו לאחרונה שמנכ"לים של ארגונים כאלה משתכרים בהון תועפות, וכמו כן, ידוע שאין הצדקה משתלמת אלא לפי החסד שבה. האם לנוכח הנתונים האלה ראוי להפסיק או להמעיט בתרומה דרך הטלפון?
תשובה: אכן צריך לבדוק לפני שנותנים למי מגיע הכסף.
שאלה: תור לרופא שלא ביטלתי: לכבוד הרב! אם קבעתי תור לרופא ולא הלכתי (שכחתי לבטל את התור או שמישהו אמר לי שהוא יבטל לי ושכח) מה הדין, ומה עליי לעשות?
תשובה: יש לשלם לרופא שכר פועל בטל. אלא אם כן היה לרופא דברים אחרים לעשות, ולא נגרם לו נזק כתוצאה מהביטול.
שאלה: שוברים קולנוע בהנחה: האם מותר לי לתת שוברים לקולנוע בהנחה שיש לי למרות שאני יודעת שאין תעודת כשרות על הכיבוד שם? ראוי לציין שאני בעצמי הולכת לסרטים ואוכלת פופקורן ושותה שתיה לאחר שבדקתי את הכשרות על המוצרים על השמן, מלח ועל גרעיני הפופקורן ועל הקולה- אני יודעת שזה בעייתי כי אין תעודת כשרות אך אני חוזרת בתשובה וכרגע קשה לי לוותר על ההנאות האלה. השאלה היא האם מותר לי לקנות שובר לקולנוע שכולל את כל הכיבוד של הקולנוע ביודעי מראש שאין תעודת כשרות אך ייתכן שיש כשרות על כל אחד מהמוצרים בנפרד למעט דבר אחד שאמרו לי בקולנוע שהוא מחו"ל ואין עליו תעודה? או שאני יכולה לקנות שוברים לקולנוע וזאת החלטה שלהם מה לקנות ואם לאכול (השובר כולל כיבוד באותו מחיר אז כך בוודאות שהם יאכלו). בכלל יוצא לי לראות הרבה דתיים גם נראים חזקים מאד ולא בתחילת דרכם שאף שותים קולה ואוכלים פופקורן שזה מפתיע אותי אשמח להסבר על זה.
תשובה: שאלה יפה מאוד שאלת. אסור לאדם לאכול אוכל לא כשר. אף אסור לו לתת לאחר אוכל לא כשר, שכן על ידי כך הוא מכשיל אותו. כשאדם לא עושה זאת ישירות, אלא לשני יש רק אפשרות והוא לא נותן לו ביד, במקרה זה מותר, כיוון שלא ברור שמדובר באוכל לא כשר ובפרט שהם יכולים לקחת אוכל כשר. באופן כללי, אנו אומרים שאדם לא יקנה אפילו אוכל כשר במקום שאינו כשר כי הדבר עלול לגרום לדברים לא טובים, הן חיזוק המקום שרואה שאין לו צורך בכשרות שכן בכל מקרה יקנו בו והן בגלל דוגמא אישית וחילול ה'. בשלב שלך, שאת בתהליכים של חזרה בתשובה, את יכולה להקל בכך. אך לאחרים תודיעי להם את המצב וזו תהיה החלטה שלהם מה לקנות ואיך. לגבי דתיים שקונים שם, לדעתי לא טוב הם עושים, ולצערי, יש אנשים המוגדרים דתיים שפחות מקפידים על הדברים או שלא יודעים וחושבים שהואיל והאוכל שהם אוכלים כשר אין בכך בעיה. כמובן שחשוב גם לדעת שכיום בקולנוע יש גם כן דברים מאוד לא טובים, ולכן חשוב מאוד לשקול איזה סרט רואים, שלפעמים ההכשלה של האחרים בראיית סרטים לא טובים יותר גרועה מההכשלה באכילה. שיהיה בהצלחה, ואשמח לעזור עוד. תרגישי חופשיה לפנות אלי ישירות אל כתובת האימייל שלי, ואשמח לענות לך במהירות גדולה הרבה יותר. הרב יצחק גרינבלט zahig1 gmail.com
שאלה: כלי חלבי בכדי להפוך שניצלים: בטעות אחותי הכניסה כלי חלבי לתוך תנור בשרי כדי להפוך את השניצלים וזה היה ממש לשנייה ומיד שמתי בתוך מים מהברז כדי לשטוף את הבשר שנגע בזה, מה עלי לעשות כעת?
תשובה: אם הכלי החלבי נגע בשניצלים, יש להכשיר אותו. אם השתמשו בו בחם חלבי תוך 24 שעות לפני כן, אין לאכול את השניצלים שנגעו בו. אם רק הכנסתם את הכלי לתנור והוא לא נגע בכלום, מספיק הטיפה שעשיתם.
שאלה: עיבור השנה: למה בכלל מעברים את השנה? האם זה בגלל החודשים הלועזיים שעונות השנה נקבעים על פיהם, האם זה בגלל שמור את חודש האביב או בגלל תקופת ניסן?
תשובה: מתןך תשובת הרב אריאל לשאלה דומה: מטרת העיבור היא אך ורק אחת: להתאים את השנה השמשית לחודשים הירחיים. שנת הירח היא בת 354 יום ושנת השמש בת 365 יום. ההפרש המצטבר כל שלוש שנים הוא חודש אחד בערך. לכן אחת לשנתיים-שלוש אנו מעברים את השנה.
שאלה: ת על הכשרה שהיא חובה: אני מדריך בתנועת הנוער עזרא, ויצאתי בקיץ למחנה הכנה למדריכים. בהנהלת התנועה אמרו אז כי היציאה להכנה חובה וכי כל מי שלא יצא להכנה - אז החניכים שלו לא יוכלו לצאת למחנה, אך מנגד אמרו כי מחנה ההכנה עולה 90 ש"ח לכל מדריך(!). מכיוון שזה לא מתקבל על דעתי שמדריך, המשקיע שנתיים מחייו לפעילות התנדבותית, ישלם 90 ש"ח על ההכשרה הנצרכת לאותה פעילות התנדבותית, הלכתי למזכ"ל התנועה, בני פרינץ, ואמרתי לו שאני לא משלם להנהלה מכיוון שאני רוצה שהם ידעו שזה לא ר שהם דורשים ממני ת כשאני בכלל לא רציתי לצאת להכנה הזו. בני ענה לי שלדעתו אני טועה אך הוא אמר לי לשאול את דעתך. אז: א. האם אכן מותר להם לדרוש ת על פעילות שהיא עצמה כפויה על המדריכים? ב. אם אשלם את 90 הש"ח האלו לקופת הסניף אך לא להנהלה, האם אז זה ר, מבחינת גזל (שזה לא יגיע להנהלה אך יגיע לסניף) ומראית עין (שבהנהלה יחשבו שלא שילמתי אך באמת כן שילמתי)?
תשובה: השאלה אינה שאלה הלכתית אלא שאלה מוסרית. מבחינה הלכתית אף אחד לא מחייב אותך ולא כופה עליך להתנדב. מדובר על בחירה חופשית. ההתנדבות שאתה נכנס אליה היא על דעת כל התנאים שמקובלים בתנועה. מבחינה עניינית, לא דיברתי עם המזכ"ל אולם יתכן שת 90 ש' זה דמי הוצאות על אוכל שינה וכד'. לא מדובר על כך שאתה משלם על כך שאתה מדריך אלא שמכיון שבפועל אתה מקבל אוכל וכד' ויש הוצאות רבות על המחנה ההוצאות מתחלקות בינך לבין התנועה. מה שהתנועה מחייבת מדרכים שיוצאים למחנה להיות במחנה הדרכה כנראה שהיא חושבת שללא הכנה ההדרכה של החניכים תהיה פחות טובה. ולכן אין ברירה וצריך לעשות מחנה הכנה. לא נראה לי שיש משמעות שתיתן את הכסף לסניף. תמיד טוב ולתרום לסניף אבל הת הוא על קבלת שירותים זאת קיבלת לא מהסניף אלא מההנהלה הארצית. הדבר דומה למי שקנה אצל ראובן והוא משלם לשמעון. נכון שזה לא ממש דומה שהרי מדובר על אותה תנועה אולם יש בכל אופן הבדל בין כספים במסגרת הארצית למסגרת הסניפית.
שאלה: עץ דקל כפול שעלול ליפול: בחצר ביתי יש דקל כפול גבוה, ממש צמוד למרפסת. אחי פוחד שאחד הדקלים ייפול כי הוא נמצא בנטייה הצידה. ידוע לי שאסור להוריד עצי דקל, האם זה נכון גם לדקל שאינו מניב פרי? מה נכון לעשות?
תשובה: וברכת ד' בעץ שאינו מניב אפשר לעקור אותו. בכל מקרה כדאי שימכרו את העץ לגוי והגוי יעקור. אם אפשר להעביר למקום אחר עדיף. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: האם ירמיהו התכוון לברית החדשה?: אשמח אם תוכל להסביר לי את הפרק הנ"ל. על פניו ניראה שה נטש את בית ישראל (היהודים) וכרת ברית עם הנצרות (הברית החדשה). מראש ירמיהו פרק לא: ל הנה ימים באים נאם-יהוה וכרתי את-בית ישראל ואת-בית יהודה ברית חדשה לא לא כברית אשר כרתי את-אבותם ביום החזיקי בידם להוציאם מארץ מצרים אשר-המה הפרו את-בריתי ואנכי בעלתי בם נאם-יהוה לב כי זאת הברית אשר אכרת את-בית ישראל אחרי הימים ההם נאם-יהוה נתתי את-תורתי בקרבם ועל-לבם אכתבנה והייתי להם לאלהים והמה יהיו-לי לעם לג ולא ילמדו עוד איש את-רעהו ואיש את-אחיו לאמר דעו את-יהוה כי-כולם ידעו אותי למקטנם ועד-גדולם נאם-יהוה כי אסלח לעונם ולחטאתם לא אזכר-עוד
תשובה: בפסוקים אלו כתובים דברים מאוד בהירים להפך מטענתם השקרית של הנצרות, והתאמצתי להבין את שאלתך ולראות מהיכן מצאת בפסוקים אלו סיוע כלשהו לטענתם אך לא הצלחתי. בפסוקים אלו נאמר שהקב"ה יכרות ברית חדשה עם עם ישראל בני האבות. הוא לא יעזוב אותם ויכרות ברית עם אנשים חדשים אלא יהיה זה אותו עם אשר הקב"ה כרת ברית עם אבותם וכעת יחזור ויכרות עם בניהם (האם הנוצרים הם בני אברהם? האם הברית הקודמת היתה עם אבותם?!). (אגב, בברית זו נאמר שהקב"ה יכתוב את בתורה על ליבנו, וכי הדת הנוצרית שומרת את מצוות התורה? מדובר כאן על "תורתי" ולא משמע שמדובר על תורה חדשה. ואמנם בתחילת הדרך הנצרות הכריזה שלא באה לשנות שום מצוה, אך במשך הזמן השתנתה טענתם - כנראה היה קשה להשיג "קליאנטים" לדת חדשה אם היא כל כך מחייבת, ואז הגיעו ההנחות.) נאמר בפסוקים אלו שה' יסלח לעוונינו כאשר יכרות עימנו ברית חדשה, והרי טענת הנוצרים היא בדיוק להפך - שבגלל עוונותינו הקב"ה לא סלח לנו ובחר במקומנו המשך אחר לעם ישראל. וכי יש יותר טוב מפסוקים אלו כדי לדחות על הסף את כל טענת הנוצרים?! ועוד אשאל, הרי פסוקים אלו נאמרו לעם ישראל, והם נאמרו כנבואת נחמה, ומה נחמה יש בכך שהקב"ה יעזוב אותנו ויבחר לו עם אחר?! מומלץ להסתכל בכל הפרק כולו ולא רק בפיסקה זו כדי שנוכל לראות את ההקשר ואת כל האמור בסמוך. אצטט פסוקים נבחרים כדוגמא: "כה אמר ה' מצא חן במדבר. הלוך להרגיעו ישראל. ואהבת עולם אהבתיך. עוד אבנך ונבנית. עוד תטעי כרמים בהרי שומרון". הנביא מנבא לעם ישראל שהקב"ה עוד יגאלם וישיבם לארץ ישראל ולהרי השומרון. בניגוד לטענת הנוצרים שהקב"ה עזב את עם ישראל, הרי מפורש כאן שעם ישראל מצא חן במדבר והקב"ה יזכור לנו אהבת נעורים (האם הנוצרים היו במדבר?!), וישיבנו אל ארץ ישראל. ומפורש שהקב"ה אוהב אותנו "אהבת עולם", אהבה נצחית שלעולם לא תיפסק ולא תתחלף. "שובי בת ישראל שובי אל ערייך אלה" - למי הכוונה שישוב? האם לאלו שאף פעם לא היו בארץ ישראל?! לסיכום, פרק זה כולו כולל הפסוקים שהבאת מציבים בצורה בולטת את שקרם של הנוצרים לעין כל, ורק צריך לקרוא אותם ולהקשיב למילים. נותר להסביר, אם כן, למה הכוונה ב"ברית החדשה" שהקב"ה יכרות עם עמו ישראל? כידוע הקשר בין עם ישראל לקב"ה מתואר בנביאים כברית נישואין, וכאשר חטאנו וגלינו מארצנו מתואר הדבר כביכול כגירושין, וממילא השבתנו לארץ ישראל וקירובנו לעבודתו נקראת כברית חדשה, ומובטח לנו בפסוקים אלו שלא יהיה זה רק חידוש הברית הקודמת אלא ברית יציבה יותר - כזאת שלא תופר עוד. אסיים שנזכה לשוב ולהתחדש מידי יום בעבודת ה' כפי שדרשו ח "שיהיו חדשים בעיניך".
שאלה: בית מול כשרות: אני ובעלי חזרנו בתשובה, ואני האמת מתחזקת הרבה יותר ממנו. הגענו לויכוח על נושא בשר חלק או לא. בעלי טוען שמספיק כשרות רגילה רבנות. הגענו למצב שאני לא מוכנה לאכול בשר בכשרות רבנות אלא רק מהדרין. בעלי אינו מקבל זאת, ומיותר לציין שישנם ויכוחים וצעקות וכו'. האם מותר לי לאכול בשר בכשרות רגילה עבור בית (כרגע איני אוכלת וזה רק מעצבן אותו יותר) או שמא עלי להמשיך לנסות להשפיע עליו, מה שנראה שלא אצליח?
תשובה: ב"ה צר לי לשמוע על המריבות בבית. בית הוא אחד מהדברים החשובים ביותר, וצריך להשקיע המון כדי שיהיה בבית. חכמנו זכרונם לברכה מלמדים אותנו מפרשה של אשה שבעלה חושד בה שהיא לא שמרה לו אמונים, שמשקים אותה מים שלתוכם הכניסו את שם ה', ששם ה' נמחה במים כדי לעשות בין אשה לבעלה. הבית היהודי הוא הבסיס לכל החיים שלנו, לכל הדורות הבאים בעם ישראל, וחשוב מאוד שהבית יהיה יציב, שהקשר יהיה טוב בין האבא לבין האמא, ושה ישרור בו. לכן מאוד חשוב להוריד את הצעקות, ללמוד לפתור את הבעיות בדרך נכונה, דרך בה לא רבים, אלא דנים בנושאים ומגיעים למסקנה משותפת. במידה ובני זוג לא מצליחים לנהל דיון רציני על דברים חשובים, חשוב שיפנו ליעוץ זוגי, שידריך אותם כיצד להתגבר על המשקעים שנוצרו ביניהם, ועל הקשיים שניהול שיחות ודיונים, ויפתח להם את הפתח לדיונים פורים ובונים. חשוב מאוד להשקיע בכך, וזוגות רבים שהשקיעו זכו להמון שמחה. במידה ותרצו עזרה למצוא מדריך זוגיות, אנא חזרו אלינו ונשמח לעזור לכם. בנושא הכשרות, מתוך מכתבך מבין אני שבעלך גם כן חזר בתשובה, וזה דבר נפלא. פעמים רבות זוג שחוזרים בתשובה ישנם פערים רוחניים בין בני הזוג, וחשוב לדעת ללמוד ביחד ולגשר מעל הפערים האלו. זה אפשרי בדרך כלל. בנושא כשרות המזון, כיום הנושא יותר פשוט מבעבר, הואיל וברוב רובם של המקומות יש אפשרות להשיג אוכל כשר מה שבעבר היו מקומות שהדבר היה מסובך. במערכות הכשרות השונות ישנם אנשים נפלאים שמשקיעים המון זמן כדי שעם ישראל יוכל לאכול אוכל כשר, ומלאכתם נפלאה מאוד. אכן יש תמיד מקום להתקדמות, לשאוף לאוכל יותר מהודר, אך חשוב לדעת ששלב זה ושאיפה זו היא מעבר למחוייבות של האדם. כשאדם יש לו אפשרות להדר, להתקדם יותר, ועל ידי כך הוא לא יפגע בדברים חשובים אחרים, חשוב שהוא יעשה זאת. אך אם הצעדים הבאים של האדם, מה שהוא לא חייב, יפגמו בדברים הבסיסיים יותר, אסור לו להדר, שאין זה הידור אלא הריסה. חשוב מאוד שתדברו יחד עם הדבר, אולי תקבעו לכם רב שתוכלו לדבר איתו על הפרטים בנושא, ויחד תגיעו למסקנה, איך תוכלו לקנות אוכל כשר, בלא בעיות, ויחד עם זה תשמרו גם על הנתיב של ההתקדמות. זה אפשרי, אף שזה דורש זמן זה אפשרי ומאוד חשוב. אבל העיקר לא לריב על הדברים, אלא לעשות את הדברים בנועם ובנחת ובשמחה. שיהיה בהצלחה,
שאלה: תחילת השנה האזרחית: חגיגת יום אידם ב- 25 בדצמבר לרגל הולדת "אותו האיש", נחשב לעבודה זרה בלי ספק.!. אבל קביעת תאריך לפי מנין ימות החמה, החל מ- 1 בינואר (בלי קשר להולדת הנוצרי), האם גם זה נחשב לעבודה זרה? וממילא, ברכת "שנה טובה" בתחילת השנה האזרחית (ולא חג שמח!), האם גם זה קשור לעבודה זרה?
תשובה: שמות החודשים הלועזיים קדמו לאותו האיש, אבל במניין השנים יש אביזרייהו דעבודה זרה. הרב ניסים זצ"ל אמר שיש להימנע מלכתוב תאריך לועזי (כולל השנה). יש אמנם מקילים בזה, אך לדעתי ראוי להימנע משימוש בתאריכים שלהם. יש לדעת שהבנקים מכבדים היום תאריך עברי בשקים. אם נאלצים לכתוב תאריך לועזי, יש לכתוב את התאריך ושם החודש מבלי להזכיר את השנה.
שאלה: חולצה של פועל שנשכחה בביתנו: לפני כמה שבועות קנינו ארון חדש, 3 עובדים באו להרכיב את הארון. אחד מהעובדים שכח את החולצה שלו אצלנו- מה עלינו לעשות עם זה?
תשובה: תפנו לחברה ששלחה את העובדים. אם הוא לא יבוא כנראה שהוא התייאש, ולכן אתם יכולים להשתמש בחולצה. אם הוא יבוא בהמשך, תתנו לו את ערכה של החולצה.
שאלה: שמירת נגיעה לגר: סיימתי לפני חודשיים תהליך של גיור והייתי רוצה לשאול אם מותר לי לנשק את אימי הלא יהודיה, והאם מותר לי גם לנשק את אחותי הלא יהודיה?
תשובה: מותר לך לנשק את אימך. בעניין אחותך, מצד הדין מותר נגיעה אולם לנשק אחות אין ראוי.
שאלה: לנער מוקצה שנמצא בתיק הטלית: הרב כותב שאם יש בתיק הטלית דיו וכד מותר לטלטל אותו בשבת יחד עם הטלית, האם אין חובה לנער?
תשובה: אם ניתן לנער, צריך לנער. אם לא ניתן לנער מותר לטלטל.
שאלה: נושאים: לפני כשבועים היה לי ויכוח עם רב. ישבנו בשיעור תורה. הוא טען שבת פרעה הושיטה אמתה וידה התארכה והיא משטה את משה. אמרתי לו כבוד הרב. היא שלחה את המשרתת שלה אמתה. ולא את ידה. אחר כך הוא טען שלא היה קיים פרעה בשם רעמסס. אמרתי לו כבוד הרב פרעה זה כינוי של מלך אבל היה להם שמות פרטיים. הוא לא הסכים עם זאת. הויכוח השלישי שמשה נשא אשה כושית. הוא טען שהיא לא היתה כושית. החפץ חיים כתב שרבים מגדולינו ניסו לחמוק מפסוק זה בכל מיני תירוצים. האם נכשלתי בדברי?
תשובה: לגבי עניין האמה של פרעה, זו מחלוקת במדרש. וודאי שהיה פרעה בשם רעמסס, השאלה היא אם זה אחד מהפרעה שבפרשיותינו או שהוא מתקופה אחרת. לגבי האשה הכושית זו מחלוקת גדולה בין המפרשים. מדובר במחלוקות קדומות ומי אנו שנכריע בעניין? לא הרב יכול להכריע ולא אתה יכול להכריע כנגדו.
שאלה: לשון הרע בסקר טלפוני: עניתי לסקר טלפוני על מידת שביעות רצוני מסניף הבנק שלי. היתה לי ביקורת שאינה חריפה לדעתי אך לאחר השיחה הרגשתי שהייתי פזיז בתשובותי והגדלתי אותה והתחרטתי על כך. לאחר זמן התקשר אלי מנהל הסניף עם פליאה על ביקורתי וחריפותה ועל שלא פניתי אליו ושאפשר לפנות וכו. (לי לא היה צורך לפנות רק עניתי כששאלו. מתברר שהסקר נועד לבדוק אותם). האם עברתי על לה"ר וכיצד עלי לנהוג (הרגשתי די לא נעים מהרושם שנוצר)?
תשובה: עליך ללמוד מעתה להזהר ולא לומר דברים לא מדויקים. ואולי אפשר לתקן זאת, עליך לשאול את המנהל. אפשר לענות סקר כזה כי הוא לטובת שיפור העבודה אך צריך לומר בחיוביות, כלומר, מה היית רוצה שיהיה.
שאלה: בחירת תאריך לחתונה: אני רוצה לברר לגבי התאריך י"ב באלול לחתונה בע"ה בשנה הזו, זהו יום ראשון בשבוע, לעומת כ' באלול. האם יש חשיבות גבוהה יותר באחד מן הימים? בחירת התאריך אמורה להיות מורכבת ממספר שיקולים הבטים או שהתאריך בפני עצמו נשקל אם הוא טוב או לא או שצריך להוסיף שמות של החתן כלה?
תשובה: שני התאריכים מצויינים לחתונה. יש מעדיפים להתחתן בכל חודש לפני מילוי הלבנה, כלומר, לפני ט"ו בחודש. מצד ההלכה יש מספר ימים שאסור להתחתן בהם, וזה השיקול העיקרי. יש מנהגים לגבי תאריכים בהם יש סגולה להתחתן. מזל טוב, הרב בנימין במברגר
שאלה: לדרוש החזר הלוואה: הלוונו 1500 ש"ח לאדם עם 6 ילדים על מנת שיכסה את השכירות שלו. הוא הבטיח להחזיר תוך חודש. מאז עברו 3 חודשים והוא לא מזכיר את הנושא. כיום קניתי דירה ואני זקוקה לכסף בדחיפות, משום שחסר לי סכום נכבד שאני הצבתי לעצמי לחסוך עד הת האחרון של הדירה. (מצבינו הכלכלי לא בשמים, ולנו 5 ילדים). האם מותר לי לדרוש סכום זה ממנו או לחכות עד שיביא לי מעצמו?
תשובה: זכותך לתבוע ממנו את החזר ההלואה אלא א"כ את יודעת שאינו מסוגל לפורעה.
שאלה: למנוע תרומה בגלל חוב: נשכרתי ע"י גרעין תורני לעזור בשיווק הגרעין. במהלך העבודה אמרתי פעם שאני אתרום 50 ש"ח לגרעין. לאחר זמן מה יצא שהגרעין לא רווחי והם לא רוצים לשלם לי את הכסף שהם חייבים לי על העבודה (כ-2000 ש"ח), נזכרתי עכשיו שאמרתי שאני אתרום 50 ש"ח. האם אני עדיין חייב לשלם את התרומה של ה-50 ש"ח או שאני יכול לשמור אותו כי הם חייבי לי כסף?
תשובה: גשו לבי"ד שידון בטענותיכם. הרב מיכאל יומטוביאן
שאלה: ההבדל בהרחקה ליולדת בת או בן: מאיפה מקור העניין שבלידת בת יש הרחקה שבועיים ובלידת בן ההרחקה שבוע. מה ההבדל בין בן לבת הרי לידה זו לידה אז למה משנה מין העובר? רציתי לדעת את העניין הזה?
תשובה: המקור לדיני טומאת יולדת בתורה הוא ספר ויקרא פרק יב. על פי דיני התורה היולדת בן טמאה שבוע (אפילו אם לא ראתה דם). אח"כ טובלת וטהורה לבעלה 33 יום, אפילו אם תראה דם באותם ימים. היולדת בת, טמאה שבועיים ואחרי טבילה טהורה לבעלה 66 יום, אפילו תראה דם. המפרשים הביאו כמה הסברים להבדל בין יולדת בן ליולדת בת: יש שפרשו (רמב"ן  אבן עזרא) שליולדת בת תהליך ההתנקות אורך זמן רב יותר מיולדת בן. (יתכן שברבות השנים המציאות השתנתה וכיום א"א להצביע על הבדלים פיסיולוגיים בין יולדת בן ליולדת בת). יש שפרשו (עי' רד"צ הופמן, וגם בין חכמי הפנימיות קישרו בין ברית המילה לטהרת האישה) שהתורה "דאגה" לכך שבברית המילה ביום השמיני האישה תהיה כבר טהורה לבעלה או שעצם מצוות המילה מועילה לאישה להיטהר מהר יותר בלידת בן. מפרשים אלו הסתמכו על דברי ח בגמרא: (נדה דף לא:) "מפני מה אמרה תורה מילה לשמונה שלא יהו כולם שמחים ואביו ואמו עצבים". למעשה יש לדעת, שכיום, אחרי שבנות ישראל החמירו על עצמן שסופרות שבעה נקיים בכל פעם שרואות דם, אין השלכה מעשית לדינים אלו והאישה אסורה לבעלה ואינה יכולה לטבול עד שתהיה נקייה מדמים, תספור שבעה נקיים ותטבול כדין. בד"כ האישה טובלת רק כמה שבועות לאחר הלידה.
שאלה: משה ופרעה: לרב, איך יכול להיות מצב כזה שכל עם ישראל עבדים במצרים, פתאום קם אדם אחד הולך בעצמו ישירות למלך, ומתחיל לאיים עליו בכל מיני מכות ומבקש שישלח את עם ישראל ממצרים. איך פרעה פשוט לא קם והרג אותו? למה רק לקראת מכת בכורות הוא מזהיר אותו שאם יבוא עוד פעם אחד הוא יהרוג אותו? איך הוא לא הרג אותו מלכתחילה?? זה שמשה "גדל על ברכיו" זה לא משכנע כי פרעה הרי הרג כל מי שעמד מולו, ואפילו את משרתיו. על התשובה.
תשובה: כל הזמן הוא רצה להרוג אותו אבל פחד לעשות זאת. כאשר כבר הזהיר אותו שיהרוג אותו, גם אז הוא פחד להרוג אותו ותכנן לעשות זאת על ידי רשעי ישראל. (ע"פ הנצי"ב בפרשת בא)
שאלה: בחירת תאריך לחתונה: אני מעוניין להתחתן בנובמבר שיבוא בע"ה אבל אני מעוניין לדעת באיזה מהתאריכים הבאים מומלץ להתחתן ואם יש המלצה אחרת אשמח לקבל. 1. 10 בנובמבר י"ג בחשון 2. 14 בנובמבר י"ז בחשון 3. 17 בנובמבר כ בחשון אשמח לבסס את התשובה עפ"י נוסח עדות המזרח או הספרדים.
תשובה: מצוה גדולה להקדים את הנישואים ככל שאפשר וחבל לדחות עד השנה הבאה. עדיף להגיע לראש השנה וליום הכיפורים הבא כשאתם נשואים ואז תתברכו בשנה טובה. ובכל אופן- בכל מקרה בחרו את הזמן המוקדם ביותר וזה טוב לכל הדעות ולכל העדות.